# Τεκμηρίωση του Ιάγνος

## Εισαγωγή

### Τι είναι ο Ιάγνος;

Ο Ιάγνος είναι μια εκδοχή στον υπολογιστή του παιχνιδιού Reversi, που πιο συχνά ονομάζεται Othello. Ο Ιάγνος είναι ένα παιχνίδι στρατηγικής δύο παικτών, όμοιο με το Go. Το ταμπλώ έχει διαστάσεις 8 επί 8 πλακίδια, τα οποία είναι μαύρα στη μία πλευρά και λευκά στην άλλη. Ο σκοπός του Ιάγνος είναι να γυρίσετε όσο το δυνατόν περισσότερα πλακίδια του αντιπάλου στο δικό σας χρώμα, χωρίς να γυρίσει ο αντίπαλος τα δικά σας. Αυτό συμβαίνει με την παγίδευση των πλακιδίων του αντιπάλου ανάμεσα σε δύο του δικού σας χρώματος.

Για να παίξετε το Ιάγνος, επιλέξτε Ιάγνος από το υπομενού Παιχνίδια του μενού Εφαρμογές, ή πληκτρολογήστε την εντολή `iagno` στη γραμμή εντολής.

### Γιατί το Othello ονομάζεται Ιάγνος;

Πιθανώς θα αναρωτιέστε γιατί το παιχνίδι αυτό ονομάζεται Ιάγνος αντί για Othello ή gnothello. Η απάντηση σ' αυτό είναι πολύπλοκη, και περιλαμβάνει πράγματα όπως σήματα κατατεθέντα και δικηγόρους και τέτοια. Αντί να το αφήσουμε εκεί, θα σας πω μια μεγάλο και μπερδεμένο ψέμα για την προέλευση του ονόματος Ιάγνος.

Ένα βράδυ που 'βρεχε, σαν τα συνηθισμένα Λονδρέζικα βράδια, ένας μοναχικός προγραμματιστής καθόνταν μπροστά στη οθόνη του υπολογιστή του. Ο Ίαν είχε μόλις ολοκληρώσει ένα αριστουργηματικό παιχνίδι. Ήταν ένα πλήρως διαδραστικό παιχνίδι Othello και αποφάσισε να παίξει με το όνομα και να το ονομάσει gnothello, μια που το παιχνίδι γράφτηκε χρησιμοποιώντας το GNOME.

Αργότερα όταν ήρθαν τα φιλαράκια του, όπως κάθε προγραμματιστής έτσι και ο Ίαν τους έδειξε το αριστούργημά του. Εκείνοι τον κορόιδεψαν και του είπαν ότι το παιχνιδάκι του δεν αξίζει δεκάρα και ότι ήταν μια γελοία προσπάθεια για να γίνει πραγματικός χάκερ. Μετά που τους έδιωξε με τις κλωτσιές ο Ίαν αποφάσισε να μετονομάσει το πρόγραμμά του σε Ιάγο

Ο Ιάγος είναι η νέμεση του Οθέλλου στο θεατρικό έργο Οθέλλος του Ουίλιαμ Σέξπιρ.

για το κακό που επέφερε στον εαυτό του λόγω αυτού του παιχνιδιού. Όλα τα προγράμματα του GNOME έχουν ένα μέρος του GNOME μέσα τους, σκέφτηκε ο Ίαν, και μετά από μακρά περίσκεψη αποφάσισε το όνομα που αργότερα λάτρεψε, Ιάγνος.

## Παίξιμο του Ιάγνος

Το παιχνίδι αρχίζει με τέσσερα πλακίδια τοποθετημένα σε ένα κουτί στο μέσο του ταμπλώ. Τα πλακίδια έχουν το ίδιο χρώμα σε κάθε γωνιά όπως φαίνεται στο start-shot.

### Θέση εκκίνησης

Στιγμιότυπο οθόνης από τη θέση εκκίνησης.

Τα μαύρα παίζουν πρώτα και τοποθετούν ένα πλακίδιο στο ταμπλώ έτσι που να παγιδεύει λευκά πλακίδια ανάμεσα σε δύο μαύρα. Όταν τα μαύρα τοποθετούν ένα πλακίδιο στο ταμπλώ όλα τα λευκά πλακίδια ανάμεσα στο μόλις τοποθετημένο μαύρο και οποιοδήποτε άλλο μαύρο πλακίδιο, σε οιζόντια, κάθετη ή διαγώνια γραμμή, γυρίζουν και γίνονται μαύρα, όπως φαίνεται στο first-shot.

### Πρώτη κίνηση

Στιγμιότυπο οθόνης από την πρώτη κίνηση.

Όταν υπάρχει ένα πλακίδιο παγιδευμένο ανάμεσα σε δύο άλλα πλακίδια, το ίδιου χρώματος στην ίδια γραμμή, ο παίκτης παγιδεύει πλακίδια μέχρι ένα ακόμα πλακίδιο του χρώματος του παίκτη να συναντηθεί, όπως φαίνεται στο block-shot. Ο παίκτης μπορεί να παγιδεύσει μόνο πλακίδια ως άμεσο αποτέλεσμα της τελευταίας τοποθέτησης δικού του πλακιδίου στο ταμπλώ. Εφόσον ένα πλακίδιο έχει τοποθετηθεί στο ταμπλώ ο παίκτης δε μπορεί να το αφαιρέσει ή να το μετακινείσει. Αν ένας παίκτης δε μπορεί να κάνει καμμιά κίνηση τότε παραδίδει τη σειρά του. Το παιχνίδι τελειώνει όταν είναι πια αδύνατο για τους παίκτες να τοποθετήσουν πλακίδιο.

### Τα λευκά δε μπορούν να παγιδεύσουν το μαύρο πλακίδιο στο κέντρο της μεσαίας στήλης επειδή υπάρχουν λευκά πλακίδια που μπλοκάρουν τα άκρα εκείνης της στήλης. Αν ήταν η σειρά των μαύρων, τα μαύρα θα τοποθετούσαν ένα πλακίδιο στο πάνω μέρος της στήλης, αλλά θα γύριζαν μόνο το πρώτο από τα δύο λευκά πλακίδια.

Στιγμιότυπο οθόνης από μπλοκάρισμα μαύρων.

## Ρυθμίσεις παιχνιδιού

### Χρώμα παιχνιδιού και δυσκολία

Όταν ξεκινάτε το Ιάγνος ο χρήστης παίζει τα μαύρα και ο υπολογιστής τα λευκά, στο πρώτο επίπεδο δυσκολίας. Χρησιμοποιώντας την καρτέλα Παιχνίδι στο διάλογο Προτιμήσεις μπορείτε να ορίσετε τον τύπο παίκτη για κάθε χρώμα. Ο Άνθρωπος είστε φυσικά εσείς, το Πρώτο επίπεδο είναι το ευκολότερο επίπεδο του υπολογιστή και το Τρίτο επίπεδο το δυσκολότερο. Μπορείτε να ορίσετε και τους δύο ως Άνθρωπος για να παίξετε εναντίον ενός φίλου ή και τους δύο ως υπολογιστές για να δείτε τον υπολογιστή να παίζει τον εαυτό του.

### Επιλογή χρήσης γρήγορων κινήσεων

Αυτή η επιλογή βρίσκεται στο μενού Ρυθμίσεις, στο υπομενού Προτιμήσεις, στην καρτέλα Παιχνίδι. Αρχικά είναι απενεργοποιημένη. Όταν ενεργοποιηθεί κάνει τον υπολογιστή να τοποθετεί τα δικά του πλακίδια πιο γρήγορα.

#### Σημείωση:

Η ενεργοποίηση αυτής της επιλογής δεν υποχρεώνει τον υπολογιστή να κινηθεί και δε μειώνει το επίπεδο δυσκολίας.

### Ενεργοποίηση/Απενεργοποίηση ήχου

Η τελευταία επιλογή στην καρτέλα Παιχνίδι στο διάλογο Προτιμήσεις σας επιτρέπει να ενεργοποιείτε ή να απενεργοποιείτε όλους τους ήχους όταν παίζετε στο Ιάγνος.

#### Το μενού Προτιμήσεις Iagno με την επιλεγμένη την καρτέλα Παιχνίδι.

Στιγμιότυπο οθόνης από τις προτιμήσεις του παιχνιδιού.

## Εμφάνιση

Όλες οι επιλογές για τις κινούμενες εικόνες βρίσκονται στο Ρυθμίσεις Προτιμήσεις στην καρτέλα Εμφάνιση.

### Κινούμενες εικόνες

Αυτή η επιλογή ελέγχει τη χρήση κινούμενων εικόνων όταν ένα πλακίδιο γυρίζει. Ενεργοποιώντας την επιλογή Καμία οι εικόνες θα αλλάζουν χρώμα στιγμιαία. Ενεργοποιώντας το Μερική κίνηση θα αλλάζουν αργά. Ενεργοποιώντας το Πλήρης κίνηση θα αλλάζουν αργά και ομαλά.

### Αλλεπάλληλες αντιστροφές

Αυτή η επιλογή κάνει τα παγιδευμένα πλακίδια σε μια σειρά, στήλη ή διαγώνια να γυρίζουν το ένα μετά το άλλο, σαν ντόμινο, αντί να γυρίζουν όλα ταυτόχρονα. Δεν έχει καμιά επίδραση στο παιχνίδι, απλά φαίνεται όμορφο.

### Εμφάνιση πλέγματος

Αυτή η επιλογή θα εμφανίζει ένα πλέγμα πάνω από την επιφάνεια του παιχνιδιού. Η εμφάνιση του πλέγματος είναι χρήσιμη γιατί δείχνει στον παίκτη ακριβώς πού να βάζει τα πλακίδια.

#### Υπόδειξη:

Αυτή η επιλογή είναι καλό να είναι ενεργοποιημένη στους νέους παίκτες για να παρακολουθούν το παίξιμο καθαρότερα.

### Αντιστροφή τελικών αποτελεσμάτων

Αυτή η επιλογή μεταφέρει όλα τα μαύρα πλακίδια στο πάνω μέρος του ταμπλώ και όλα τα λευκά στο κάτω μέρος όταν τελειώσει το παιχνίδι. Αυτό σας επιτρέπει να δείτε πιο καθαρά το αποτέλεσμα του παιχνιδιού.

#### Σημείωση:

Η επιλογή αυτή δεν επηρεάζει το αποτέλεσμα του παιχνιδιού με κανένα τρόπο.

### Σετ πλακιδίων

Αυτή η επιλογή σας επιτρέπει να διαλέγετε τον τύπο του ταμπλώ και των πλακιδίων που εμφανίζονται. Αν θέλετε να φτιάξετε το δικό σας σετ πλακιδίων χρησιμοποιήστε το κλασσικό σετ ως πρότυπο και αλλάξτε την εμφάνιση και τα χρώματα για τα διαφορετικά εφέ. Όταν θα έχετε φτιάξει ένα νέο σετ πλακιδίων που δουλεύει με το Ιάγνος στείλτε το στον Ian Peters itp@gnu.org και θα το περιλάβει στην επόμενη διανομή.

#### Σημαντικό:

Υπάρχουν δύο σετ πλακιδίων που φαίνονται ίδια, αλλά έχουν διαφορετικές κινούμενες εικόνες: το woodtrim και το classic.

#### Το μενού Προτιμήσεις με επιλεγμένη την καρτέλα Εμφάνιση.

Στιγμιότυπο οθόνης με τις προτιμήσεις για τις κινούμενες εικόνες.

## Γνωστά σφάλματα και περιορισμοί

- Είναι εύκολο να κερδίσετε τον υπολογιστή στο Ιάγνος.

## Συγγραφείς

Ο Ιάγνος γράφτηκε από τον Ian Peters (itp@gnu.org). Αυτό το εγχειρίδιο γράφτηκε από τον Eric Baudais (baudais@okstate.edu). Για να αναφέρετε ένα σφάλμα ή να κάνετε μια πρόταση σχετικά με αυτήν την εφαρμογή η την τεκμηρίωση, ακολουθήστε τις οδηγίες σε αυτό το έγγραφο.

## Άδεια χρήσης

Αυτό το πρόγραμμα είναι ελεύθερο λογισμικό. Μπορείτε να το αναδιανέμετε ή/και να το τροποποιείτε μέσω των όρων της Γενικής Άδειας Χρήσης GNU όπως αυτή δημοσιεύτηκε από το Ίδρυμα Ελεύθερου Λογισμικού, έκδοση 2, ή (προαιρετικά) οποιαδήποτε νεότερη έκδοση.

Αυτό το πρόγραμμα διανέμεται με την ελπίδα οτι θα είναι χρήσιμο, αλλά ΧΩΡΙΣ ΚΑΜΜΙΑ ΑΠΟΛΥΤΩΣ ΕΓΓΥΗΣΗ - χωρίς ακόμη και την έμμεση εγγύηση ΕΜΠΟΡΕΥΣΙΜΟΤΗΤΑΣ ή ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ. Δείτε για περισσότερες λεπτομέρειες την Γενική Άδεια Δημόσιας Χρήσης GNU (GNU General Public License).

Αντίγραφο της Γενικής Άδειας Δημόσιας Χρήσης GNU υπάρχει ως παράρτημα στο Εγχειρίδιο χρήσης του GNOME. Μπορείτε επίσης να αποκτήσετε ένα αντίγραφό της από το Ίδρυμα Ελεύθερου Λογισμικού (Free Software Foundation) επισκεπτόμενοι την ιστοσελίδα τους ή γράφοντας στη διεύθυνση

     Free Software Foundation, Inc. 59 Temple Place - Suite 330 Boston, MA 02111-1307 USA

.