# Valot pois -pelin käyttöohje

## Johdanto

Valot pois on pulmapeli, jossa tavoitteena on sammuttaa kaikki pelikentän laatat. Jokainen napsautus vaihtaa napsautetun laatan ja sen sivuilla olevat viereiset laatat.

Voit käynnistää Valot pois -pelin, valitsemalla Sovellukset Pelit Valot pois, tai kirjoittamalla komentoriville `lightsoff`.

Valot pois on osa `gnome-games` -pakettia, joka on osa GNOME-työpöytäympäristöä. Tämä ohje käsittelee Valot pois -pelin versiota 1.0.

## Valot pois -pelin pelaaminen.

Voit käydä tasoja läpi joko sammuttamalla kaikki kentän laatat, tai käyttämällä peli-ikkunan alareunassa olevia nuolipainikkeita. Näillä painikkeilla voit rajattomasti ohittaa kenttiä tai palata aikaisempiin kenttiin.

### Kentän muuttaminen

Valot pois -pelissä on vain yksi toiminto: pelikentällä olevan laatan napsauttaminen. Voit joko napsauttaa laattaa hiirellä tai käyttää nuolinäppäimiä sen valitsemiseen. Jos painat jotakin nuolinäppäintä Valot pois -pelin aikana, pelikentälle ilmestyy osoitin, jota voit siirrellä nuolinäppäimillä, ja napsauttaa sen osoittamaa laattaa enter-näppäimellä.

Laatan napsauttaminen vaihtaa napsautetun laatan ja sen sivuilla olevien laattojen tilan. Tavoitteena on sammuttaa kaikki kentän laatat.

### Uuden pelin aloittaminen

Voit aloittaa uuden pelin menemällä Peli Uusi. Kentät pysyvät samanlaisina pelauskerrasta ja tietokoneesta riippumatta, joten Uusi tulisi valita vain jos haluat aloittaa pelin alusta.

## Valot pois -pelin mukauttaminen

### Valot pois -pelin ulkonäön mukauttaminen

Peli Asetukset alla voit mukauttaa Valot pois -pelin laattojen ulkonäköä. Pelin mukana tulee kokoelma teemoja, joista osa käyttää teemasi värejä. Toiminnon voi kytkeä pois päältä kytkemällä Käytä Gnomen teeman värejä -asetuksen Asetukset-ikkunasta.

## Tekijät

Valot pois -pelin kirjoitti Tim Horton vuonna 2009 ja sen jälkeen sitä on ylläpitänyt Gnomen pelitiimi. Tämän käyttöohjeen kirjoitti Tim Horton. Voit raportoida peliä tai käyttöohjetta koskevat virheet ja ehdotukset seuraamalla näitä ohjeita.

## Käyttöoikeussopimus

This program is free software; you can redistribute it and/or modify it under the terms of the GNU General Public License as published by the Free Software Foundation; either version 2 of the License, or (at your option) any later version.

Tämä ohjelma julkaistaan, koska siitä toivotaan olevan hyötyä, mutta ILMAN MINKÄÄNLAISTA TAKUUTA, edes epäsuoraa MYYNTITAKUUTA tai TAKUUTA SEN SOPIVUUDESTA JOHONKIN KÄYTTÖTARKOITUKSEEN. Lisätietoa GNU General Public License -käyttöoikeussopimuksessa.

Gnome Users Guidessa on liitteenä kopio GNU General Public License -käyttöoikeussopimuksesta. Voit myös hankkia kopion GNU General Public Licensesta Free Software Foundationilta käymällä heidän web-sivustollaan tai lähettämällä kirjeen osoitteeseen

     Free Software Foundation, Inc. 59 Temple Place - Suite 330 Boston, MA02111-1307 USA